OpenLLM-France/wikimedia huggingface dataset:
# Koreg

Ur yezh nilez-saharek eus skourr yezhoù nilotek ar reter eo ar c'horeg, komzet gwechall gant ar Gored e Kenya.
Ur yezh varv an hini eo.

## Gwelet ivez

* Yezhoù nilez-saharek
* Yezhoù nilotek
* Yezhoù maek
# Korea

Korea (koreaneg 한국}} Hanguk pe 조선, Joseon ) zo ul ledenez hag ur vro eus Azia ar Reter a zo rannet hiziv an deiz e div Stad disheñvel — Korea an Norzh ha Korea ar Su. Emañ stok ouzh Republik Pobl Sina er gwalarn, Rusia er biz, ha tost eus Bro-Japan er reter, en tu all da Strizh-mor Korea ha Mor Japan , ha da Daiwan en tu all da Mor Sina, er su.
Diskouez a ra an arkeologiezh ha yezh ar Goreaned e teuont eus ur bobl a gomze ur yezh altaek eus su Kreiz Siberia, hag a boblas Korea gozh e gwagennoù a heulie an eil eben adalek an Neolitik betek Oadvezh an arem. Amprestet e oa ar reizhiad skrivañ sinaek ("Hanja" e Koreaneg) en eil kantved kent JK, hag ar Voudaegezh er pevare kantved eus hon oadvezh, hag ul levezon don o doe e Teir rouantelezh Korea.
Unanet e oa Korea gant an impalaer Taejo eus an dierniezh Goryeo e 936. Goryeo a oa ur Stad ma oa ar sevanadur en e vleuñv hag eno e voe krouet ar Jikji er XIV$^{vet}$ kantved, oc'h implijout ar c'hentañ gwask gant lizherennoù metal lem-laka er bed. Aloubadegoù ar Vongoled en XIII$^{vet}$ kantved, koulskoude, a wanaas kalz ar vroad a oa rediet da baeañ un truaj. Diskar an impalaeriezh Vongol a oa heuliet gant stourmoù politikel taer ha kemeret e oa lec'h an dierniezh Goryeo gant an dierniezh Joseon e 1388.
Merket e oa an 200 vloavezh kentañ eus an dierniezh Joseon gant ar peoc'h ha krouet e oa al lizherenneg koreanek Hangeul gant King Sejong veur. Er XIV$^{vet}$ kantved e kreskas levezon ar gonfusianegezh er vro. E diwezh ar prantad Joeson avat, politikerezh digenvezour Korea a sachas warni al lesanv a "rouantelezh ermit " er C'hornôg. E diwezh an XIX$^{vet}$ kantved e tivizas impalaeriezh Bro-Japan ober un drevadenn eus ar vro. E 1910 e oa staget Korea ouzh Bro-Japan hag e chomas dindan ar gouarnamant-se betek diwezh an Eil Brezel-bed e 1945.
E 1945 en em glevas an URSS hag ar Stadoù-Unanet diwar-benn kodianadur arme Bro-Japan e Korea hag an arme ruz a zalc'has ar vro betek norzh an 38vet ledenn, e-keit ha ma talc'he arme ar Stadoù-Unanet su ar vro. An diviz kemeret gant armeoù kevredet a zeuas buan da vezañ diazez rannadur Korea gant an daou c'hourc'halloud, n'hallent ket en em glevet diwar-benn dizalc'hiezh Korea. Savet e oa gant pep hini eus an div vro gouarnamantoù a-du gant o c'helennadurezh, ar pezh a oa heuliet gant rannadur Korea a-vremañ : Korea an Norzh ha Korea ar Su. Brezel Korea a darzhas nebeut goude etre an div vro hag o c'hevredidi.
Korea an Norzh, pe Republik Demokraetl Pobl Korea, zo ur Stad gant ur strollad politikel hepken ha dezhañ ur armerzh c'hreantel kreizennet ha meret gant ur steuñv. Korea ar Su, pe Republik Korea, zo ur vro a varc'had dieub, demokratel, hag ur vro ziorroet zo ezel eus ar Broadoù Unanet, hag eus ekonimiezhioù ar G-20.

## Notennoù

* ↑ The Rise of Civilization in East Asia: the Archaeology of Korea, pp. 165
* ↑ 뿌리 깊은 한국사, 샘이 깊은 이야기: 고조선, 삼국, pp. 44–45
# L'Hirondelle

L'Hirondelle eo trede albom Gilles Servat ha kentañ kanaouenn ar bladenn, enrollet e 1974.
# L'Homme aux quarante écus

L'Homme aux quarante écus ("Den e zaou-ugent skoed") zo ur gontadenn c'hallek gant Voltaire, embannet e 1768, rannet e pemzek pennad berr. Dont a ra an daou-ugent skoed eus leve douar ar rouantelezh rannet etre niver ar sujidi.

## Liamm diavaez

* Skrid orin - Wikiskource (fr)
| Komz-plaen | Histoire de Charles XII (1731) • Lettres philosophiques (1734) • Cosi-Sancta (1746) • Zadig (1747) • Le Monde comme il va (1748) • Bababec et les fakirs (1751) • Le Siècle de Louis XIV (1751) • Micromégas (1752) • Les Deux Consolés (1756) • Essai sur les mœurs et l'esprit des nations (1756) • Histoire des voyages de Scarmentado écrite par lui-même (1756) • Songe de Platon (1756) • Candide (1759) • Femmes, soyez soumises à vos maris (1759-1768) • Histoire d'un bon bramin (1761) • Traité sur la tolérance (1763) • Ce qui plaît aux dames (1764) • Commentaires sur Corneille (1764) • Dictionnaire philosophique (1764) • Jeannot et Colin (1764) • De l'horrible danger de la lecture (1765) • Petite digression (1766) • Le Philosophe ignorant (1766) • L'Ingénu (1767) • L'Homme aux quarante écus (1768) • La Princesse de Babylone (1768) • Histoire du parlement de Paris (1769) • L'Évangile du jour (1769-1780) • Questions sur l'Encyclopédie (1770-1772) • Le Crocheteur borgne (1774) • De l'Encyclopédie (1774) • Éloge historique de la raison (1774) • Le Taureau blanc (1774) • Les Dialogues d'Evhémère (1777) |
| Barzhoniezh | La Henriade (1723) • La Pucelle d'Orléans (1752) • Poème sur le désastre de Lisbonne (1756) |
| C'hoariva | Œdipe (1718) Hérode et Mariamne (1724) • Zaïre (1732) • L'Enfant prodigue (1736) • La Mort de César (1736) • Le Fanatisme ou Mahomet le Prophète (1741) • Mérope (1743) • La Princesse de Navarre (1745) • Oreste (1750) • Le Duc de Foix (1752) • Rome sauvée (1752) • L'Orphelin de la Chine (1755) • Le Café ou l'Écossaise (1760) • Tancrède (1760) • Olympie (1762) • Irène (1778) • Agathocle (1779) |
# L'Homme Qui Marche I

L’Homme Qui Marche I a zo un delwenn arem bet savet gant an arzour suis Alberto Giacometti e 1961. Gwelet e vez evel unan eus pennoberennoù Giacometti hag evel unan eus oberennoù pennañ an arz modern.

## An oberenn

Giacometti a savas un den a seblant bresk da aroueziñ mab-den : tanav eo e groc'hen, ha damwelout a reer an eskern. Start eo e gerzhed, evel ma vefe o vale war-du ur bed gwelloc'h. Savet e voe an delwenn e 1961, hag e 1962 e voe diskouezet da-geñver diskouezadeg daouvloaziek Venezia.

## Oberenn gerañ ar bed e 2010

D'an 3 a viz C'hwevrer 2010 e voe prenet an delwenn e-pad ur werzh ouzh ar gouloù e Sotheby's e Londrez evit 65 milion a lurioù saoz (tamm-pe-damm 74,2 milion a euroioù). Ne ouezer ket piv eo an den a brenas anezhi, rak lakaat a reas kresk warni dre bellgomz. Evel-se e teuas L'Homme Qui Marche I da vezañ delwenn gerañ ar bed.

## Perc'henned an oberenn

* Galerie Maeght, Pariz
* Sidney Janis Gallery, New York (diwar miz Kerzu1961)
* M. et Mme Isidore M. Cohen, New York (diwar 1962)
* M. Milton Ratner, New York
* Sidney Janis Gallery, New York (diwar 1980)
* Dresdner Bank AG, Frankfurt (depuis 1980)
* Commerzbank AG, Frankfurt (diwar an 11 a viz Mae 2009)
* Den dianv (diwar an 3 a viz C'hwevrer 2010)

## Notenn

* ↑ http://www.lefigaro.fr/culture/2010/02/04/03004-20100204ARTFIG00417-vente-aux-encheres-record-mondial-pour-un-giacometti-.php
# L'Homme de Mars

L'Homme de Mars zo un danevell gant Guy de Maupassant embannet en 1887.

## Istor

L'Homme de Mars a oa bet embannet e Paris-Noël e 1887, hag adembannet e 1889 gant La Lanterne d'an 10 a viz Here e 1889.

## An danevell

Un den hag a seblant bout foll a lavar anavezout ar planedenn Meurzh.

## Lenn

* Skrid L'Homme de Mars.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# L'Homme du large

L'Homme du large (Den an donvor e brezhoneg) zo ur film mut gall, sevenet e gwenn ha du gant ar filmaozour gall Marcel L'Herbier e 1920.

## Fichenn deknikel

* Doare : Drama,
* Senario : Marcel L'Herbier, diwar an danevell Un drame au bord de la mer (1834) gant Honoré de Balzac,
* Produour : Gaumont-Série Pax,
* Skeudenniñ : Georges Lucas,
* Frammañ : Marcel L'Herbier, skoazellet gant Jaque Catelain,
* Kinkladur : Robert-Jules Garnier ha Claude Autant-Lara,
* Prantad filmañ :
* Lec'hioù filmañ : Penmarc'h, Sant-Wennole (Penmarc'h) (Penn-ar-Bed), Gwened, Karnag, Kiberen, Santez-Anna-Wened (Mor-Bihan),
* Deiziad dont er-maez : 3 a viz Kerzu 1920,
* Padelezh : 85'.
Claude Autant-Lara, Dimitri Dragomir ha Raymond Payelle a oa bet dibabet da skoazellerien seveniñ er film-mañ.

## An danvez

Nolff, Den an donvor e lesanv dezhañ, a zo ur pesketaer rust ha ne vev nemet evit e vab Michel : fellout a rafe dezhañ ez afe da besketaer ivez. Hemañ avat a zo dedennet kentoc'h gant ar gêr hag an diduamantoù a gaver enni avat. Pa varv e vamm emañ Michel oc'h en em gannañ en un davarn fallzarempredet. Setu ma tiviz an tad fiziout planedenn e vab er mor-bras ouzh e eren en ur vagig. Kavout a ra e zaspren ha distreiñ d'ar vro.

## Roll ar gomedianed

* Charles Boyer : Guenn la Taupe,
* Jaque Catelain : Michel, breur Djenna,
* Roger Karl : Nolff,
* Philippe Hériat : ar gwarezer,
* Marcelle Pradot : Djenna, c'hoar Michel,
* Claire Prélia : mamm Michel ha Djenna,
* Claude Autant-Lara : unan eus ar vignoned,
* Dimitri Dragomir : unan eus ar vignoned,
* Suzanne Doris : Lia,
* Lili Samuel :
* Georges Forois : ar pesketaer,
* Pâquerette : an dalc'hourez,
* Jeanne Bérangère :
* Jane Dolys :
* André Daven :
* Marcel Raval : .
# L'Hermenault

L'Hermenault a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe da benn Kanton L’Hermenault hag e Bann Fontenay-le-Comte. Lakaet e voe kumun L'Hermenault en Arondisamant Fontenay-le-Comte bet krouet e 1800.

### XX$^{vet}$ kantved
##### Brezel-bed kentañ

* Mervel a reas 49 gwaz eus ar gumun, da lavaret eo 5,91% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas pevar den eus ar gumun abalamour d'ar brezel hervez monumant ar re varv.

## Monumantoù ha traoù heverk

* Ar c’hastell.
* Iliz katolik Ginivelezh an Intron-Varia.
* Monumant ar re varv, luc’hskeudennoù$^,$.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
# L'Homme-fille

L'Homme-fille zo un danevell c'hallek, gant Guy de Maupassant, embannet en 1883.

## Istor

Da gentañ e voe embannet L'Homme-fille e Gil Blas an 13 a viz Meurzh 1883, sinet Maufrigneuse evel e holl zanevelloù er pemdezieg-se, hag adembannet en dastumad Toine e 1886.

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Jean-Christophe Cesto

Jean-Christophe Cesto a zo ur c'hoarier mell-droad breizhat ganet d'ar 24 a viz Genver 1987 e Brest. E 2004 e voe Cesto kampion Europa gant skipailh Frañs -17 vloaz. C'hoari a ra evel difenner e Cholet ha dibabet e voe gant skipailh Breizh evit ar wezh kentañ e 2010.

## Kluboù

* 2002-2006. Kreizenn stummañ FK Naoned
* 2006-2007. Consolat Marseille
* 2007-2008. SC Bastia
* 2008-2009. Rodéo FC Toulouse
* 2009. SO Cassis-Carnoux
* 2009-2010. Saint-Divy Sports
* 2010-2011. US Le Pontet
* 2011-2012. SU Agen Football
* 2012-2012. Orvez SF
* 2012-2015. SO Cholet

## Skipailh Breizh

| Bloavezh | Eneber | Mun |
| 2010 | Korsika | 22 |
| 2010 | Togo | 30 |
| 2011 | Ginea ar C'heheder | |
# Jean-Charles Huchet

Jean-Charles Huchet a oa Enseller Akademiezh e departamant an Il-ha-Gwilun e 2009 hag en deus nac'het digeriñ ur c'hlas divyezhek nevez e Bruz evit lezel 49 bugel er memes klas.
D'ur c'hazetenner en deus lavaret e oa ur yezh artifisiel ar brezhoneg. Skrivet ez eus bet dezhañ gant Div Yezh (Yaou 17 a viz Gwengolo 2009) mont da ober e labour d'ur vro ma ne vo yezh ebet estreget galleg.
E 2103 e oa aet kuit pa oa bet anvet e Normandi.

## Oberennoù

* L'amour discourtois, priz Biguet an Akademiezh C'hall e 1988.
* Tristan et le sang de l'écriture, 1990 Paris, P.U.F,

## Liamm diavaez

* (fr) Bruz : "Ils veulent flinguer le breton" pennad gant ar gomzoù an aotrou Huchet
* (fr) Lizher gallek Div Yezh d'an Enseller
* (fr) Lizher UDB da rektor an Akademiezh
* (fr) Kemennadenn Emgann

## Notennoù

* ↑ Ouest-France 27/09/2013
# Jean-Claude

Jean-Claude zo un anv-badez kevrennek gallek, savet diwar Jean ha Claude.

## Tud
### Belgia

* Jean-Claude Van Damme (ganet e 1960), aktour

### Breizh

* Jean-Claude Fournier (ganet e 1943), tresour bannoù-treset
* Jean-Claude Jégat (1941-1981), talabarder
* Jean-Claude Le Ruyet, skrivagner brezhonek
* Jean-Claude Miossec, skrivagner brezhonek
* Jean-Claude Morvan, kelenner war ar brezhoneg
* Jean-Claude Pierre, prezidant kentañ Dour ha Stêrioù Breizh

### Bro-C'hall

* Jean-Claude Brialy (1933–2007), aktour
* Jean-Claude Carsuzan (ganet e 1938), livour
* Jean-Claude Darcheville (ganet e 1975), melldroader
* Jean-Claude Decaux (1937–2016), embreger er bruderezh
* Jean-Claude Gaudin (ganet e 1939), politikour, maer Marselha
* Jean-Claude Lattès, un embregerezh embann
* Jean-Claude Martinez (ganet e 1945), politikour, bet bez-prezidant ar Front National
* Jean-Claude Mézières (ganet e 1938), tresour bannoù-treset
* Jean-Claude Rivière, skolveuriad savet a-enep ar yezhoù rannvroel
* Jean-Claude Suaudeau (ganet e 1938), melldroader
* Jean-Claude Trichet (ganet e 1942), bet prezidant Bank Kreiz Europa

### Haiti

* Jean-Claude Duvalier (1951–2014), prezidant

### Luksembourg

* Jean-Claude Juncker (ganet e 1954), politikour, bet prezidant Kengor Europa

## A bep seurt

* 84011 Jean-Claude, un asteroidenn

## Gwelet ivez

* Jean
* Claude
* Klaoda
# Jean-Cantius Garand

Jean-Cantius Garand, anavezetoc'h gant e anv saoznekaet John Garand pe John C. Garand, ganet d'ar 1añ a viz Genver 1888 e Saint-Rémi-de-Napierville (bremañ Saint-Rémi, Kebek) ha marvet d'ar 16 a viz C'hwevrer 1974 e Springfield, Massachusetts, a oa un ijinour kanadian ha stadunanat. Unan eus ijinourien armoù-tan vrudetañ an XX$^{vet}$ kantved eo. Brudet eo evit bezañ savet ar fuzuilh M1 Garand implijet etre 1936 ha 1957 gant an US Army.

## Buhez

Mab henañ ur familh labourerien-douar c'hallek, enni daouzek bugel, e oa Jean-Cantius Garand. Pa voe 11 vloaz e tilojas gant e dud da Danielson, e Connecticut. Dilezel a rejont al labour-douar. Bloaz war-lerc'h e krogas Jean-Cantius da labourat en ul labouradeg gwiadoù. Eno e tapas barregezhioù a servijas dezhañ en e red-micher.
Diskouez a reas bezañ ampart evit dresañ mekanikoù ha dont a-benn gant kudennoù teknik a bep seurt.
a vo kavet e Wikimedia Commons.
Da 18 vloaz e lakaas breouañ daou ostilh ijinet gantañ. Bloaz war-lerc'h e voe implijet evit sevel jaojoù el labouradeg Brown & Sharpe Co. e Providence, Rhode Island. Adalek 1916 e krogas da vezañ dedennet gant sevel fuzuilhoù damaotomatek. Ur c'hentpatrom a ginnigas daou vloaz goude d'an US Navy. Desachañ a reas evezh ar Stad, hag implijet e voe gant ar Bureau of Standarts e Washington, D.C.. Daou vloaz war-lerc'h e tapas ur post ijinour e arsanailh-Stad Springfield, hini pouezusañ ar vro, e-lec'h ma kendalc'has da labourat evit sevel armoù damaotomatek, a oa un araokadenn e-keñver ar fuzuilhoù-morailh a veze implijet en armeoù betek neuze.
E 1932 e lakaas breouañ ur fuzuilh damemgefreek skañv ha fizius, pourvezet gant klipoù 8 kartouchenn. An US Army a zibabas an arm evel arm standart e 1936 dindan an anv M1. An US Navy hag an US Marine Corps a reas heñvel e 1940. Lesanvet e voe ar fuzuilh M1 Garand pe Garand gant ar soudarded. Ouzhpenn 5 milion a skouerennoù anezhi a voe produet betek ma voe kemeret he flas gant an M14 e 1957.
Mont a reas Garand en e retred e 1953. Tapet en doa ar vroadelezh stadunanat ha meur a vedalenn hag a enor er Stadoù-Unanet. Bevañ a reas e Springfield betek e varv e 1974.

## Daveennoù

* 1 2 3 (en) John C. Garand en Encyclopaedia Britannica (lennet d'ar 24/07/2024)
* 1 2 3 4 (en) John Garand war lec'hienn an National Park Service (lennet d'ar 24/07/2024)
# Jean-Charles

Jean-Charles zo un anv-badez gallek kevrennek, savet diwar an anvioù-badez gallek Jean ha Charles.

## Yezhoù all

* Juan-Carlos e spagnoleg, da skouer Juan Carlos Iañ, anv roue Spagn betek 2014
* Yann-Charlez e brezhoneg

## Tud
### Breizh

* Jean-Charles Pichon, (1920-2006), skrivagner, barzh, dramaour ha prederour gallek
* Jean-Charles Gicquel (g. e 1967), atletour
* Jean-Charles Guichen (g. e 1970), gitarour
* Jean-Charles Perazzi (1936-2021), kazetenner

### Bro-C'hall

* Jean-Charles Pichegru (1761-1804), jeneral
* Jean-Charles Marchiani (g. e 1943), ofiser er SDECE, politikour
* Jean-Charles de Castelbajac (g. e 1949), stilour ha dezignour

### Kebek

* Jean-Charles Prince (1804-1860), eskob

### Suis

* Jean Charles, fentigeller suis
# Jean-Charles Gicquel

Jean-Charles Gicquel a zo un atletour breizhat, bet ganet d'ar 24 a viz C'hwevrer 1967 e Ploermael, al lamm uhel e ziskiblezh.
Tad Lucille Gicquel eo, c'hoarierez volley-ball.

## E rekordoù

* Rekord Bro-C'hall dindan an amzer gant 2,33 m (talvoudek e 2012 c'hoazh) d'an 10 a viz Gouere 1994 (en Eberstadt (Alamagn)),
* Rekord Bro-C'hall er goudor gant 2,35 m (talvoudek e 2012 c'hoazh) d'an 13 a viz Meurzh 1994 (e Pariz),
* Rekord Bro-C'hall yaouankad gant 2,23 m d'ar 26 a viz Mae 1985 (e Querqueville (Manche)).

## E ditloù

* Medalenn aour er C'hoarioù Kreizdouarel e 1993,
* Medalenn aour e C'hoarioù ar Gallegañ e 1989,
* Medalenn arc'hant e Kampionadoù an atleterezh Europa e 1994,
* Medalenn arc'hant e Kib an atleterezh broadoù Europa e 1993,
* Kampion Bro-C'hall e 1987, 1990, 1994 ha 1995,
* Kampion Bro-C'hall er goudor e 1990, 1991, 1993 ha 1994.
# Jean-Christophe Boullion

Jean-Christophe Boullion :
| Ganet | 27 a viz Kerzu 1969 Sant-Brieg |
| kemmañ |
Jean-Christophe "Jules" Boullion (bet ganet d'ar 27 a viz Kerzu 1969 e Sant-Brieg) a zo ur blenier kirri breizhat a rede e Formulenn 1 hag en Andur. Redet en deus un nebeud redadegoù gant Sauber e Formulenn 1.
# Kumuniezh kumunioù an Teir Stêr

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Div gumuniezh kumunioù a zo anvet an Teir Stêr e Breizh :
# Kumuniezh kumunioù Treger-Uhel

Kumuniezh kumunioù Treger-Uhel a oa un etrekumuniezh (ur gumuniezh kumunioù) eus departamant Aodoù-an-Arvor, e Breizh. Ul lodenn eus Bro Treger ha Goueloù eo.

## Istor

Savet eo bet e 2013, diwar gendeuziñ div gumuniezh kumunioù koshoc'h, Kumuniezh kumunioù Bro ar Roc'h ha hini an Teir Stêr.
D'ar 1añ a viz Genver 2017 e oa kendeuzet e Lannuon-Treger Kumuniezh.

## Kumunioù

Kumuniezh kumunioù Treger-Uhel a yae 15 kumun d'ober anezhi:
* Hengoad
* Kamlez
* Koatreven
* Landreger
* Langoad
* Lanvilin
* ar Vinic'hi (sez)
* Perwenan
* Peurid-ar-Roc'h
* Plougouskant
* Pouldouran
* Priel
* ar Roc'h-Derrien
* Trezeni
* Trogeri

## Prezidant

Roll ar Brezidanted :
| Mare | Mare | Anv | Karg |
| 2014 | 2016 | Arnaud Pariscoat | eilmaer ar Roc'h |
| 2013 | 2014 | Roger Kerambrun | |
| N'eo ket anavezet c'hoazh an holl fedoù. |||||

## Brezhoneg
### Deskadurezh

* E distro-skol 2015 e oa enskrivet er skol Diwan hag er c'hlasoù divyezhek 82 skoliad (6,1 % eus skolidi ar gumuniezh evit a sell ouzh ar c'hentañ derez).

## Liammoù diavaez

* Lec'hienn ofisiel kumuniezh kumunioù Treger-Uhel
# Kumuniezh kumunioù al Lenn Veur

Kumuniezh kumunioù al Lenn Veur :
| Anv gallek (ofisiel) | Communauté de communes de Grand Lieu |
| Melestradurezh ||
| Stad | Frañs |
| Rannvro | Broioù al Liger |
| Departamant(où) | Liger-Atlantel |
| Bro velestradurel | Bro Machikoul hag al Lon |
| Furm | kumuniezh kumunioù |
| Sez | Kerc'hevrel |
| Deiziad krouidigezh | 23 Mez 1993 |
| Kod RAKEM | 244400438 |
| Prezidant Amzer gefridi | Johann Boblin 2020-2026 |
| Poblañsouriezh ||
| Poblañs | 39 014 ann. (2017) |
| Stankter | 150 ann./km² |
| Douaroniezh ||
| Niver kumunioù | 9 |
| Gorread | 259,97 km² |
| Lec'hiadur en departamant ||
| Lec'hienn web | http://www.cc-grandlieu.fr/ |
| kemmañ |
Kumuniezh-kumunioù al Lenn-Veur a zo un etrekumuniezh lec'hiet e su departamant al Liger-Atlantel. Savet eo bet e 1993. Merañ a ra un dachenn a 297,57 km² gant 35 730 a annezidi e 2010.

## Ar c'humunioù

9 kumun a ya d'ober anezhi:
* Banaleg-ar-Gevred
* Bignon
* Kerc'hevrel (sez)
* Kerlouevig
* Monteverzh
* Pont-Marzhin
* Sant-Filberzh-Deaz
* Sant-Koulman
* Sant-Leven-ar-C'hoad

## Prezidant

* Johann Boblin (2014-), maer Kerc'hevrel

## An anv

Diwar al Lenn Veur, brasañ lenn Breizh.

## Liammoù diavaez

* Lec'hienn ofisiel
* ↑ Roadennoù ofisiel e lec'hienn an EBSSA
# Kumuniezh kumunioù al Loc'h

Kumuniezh-kumunioù al Loc'h a oa anezhi un aozadur savet etre kumunioù eus departamant ar Mor-Bihan, e Breizh. Ul lodenn eus Bro Kêr-Wened eo. Krouet eo bet e 1997. D'ar 1añ a viz Genver 2017 e oa deuet da vezañ Mor Bihan - Gwened Tolpad-kêrioù, goude kendeuziñ gant div etrekumuniezh-all.

## Kumunioù

Kumuniezh kumunioù al Loc’h a yae 6 kumun d'ober anezhi :
* Brandevi
* Gregam
* Kolpoù
* Lokeltaz
* Lokmaria-Gregam
* Plaodren

## Brezhoneg

* E distro-skol 2012 e oa enskrivet er c'hlasoù divyezhek 64 skoliad (3,9% eus skolidi ar gumuniezh evit a sell ouzh ar c'hentañ derez).

## Liammoù diavaez

* Lec'hienn Kumuniezh kumunioù al Loc’h

## Notennoù

* ↑ Ofis ar Brezhoneg